A BIZOTTSÁG HATÁROZATA
(2006. január 11.)
a 2003-as csatlakozási okmány V. melléklete A. függelékének egyes cseh köztársasági hús- és tejágazatbeli létesítmények tekintetében történő módosításáról
(az értesítés a C(2005) 6052. számú dokumentummal történt)
(EGT vonatkozású szöveg)
(2006/17/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak V. melléklete 3. fejezete A. szakasza (1) bekezdésének d) pontjára,
mivel:
(1)
A Cseh Köztársaság számára átmeneti időszakokat biztosítottak a 2003-as csatlakozási okmány V. mellékletének A. függelékében (1) felsorolt egyes létesítmények vonatkozásában.
(2)
Az illetékes cseh hatóság hivatalos nyilatkozata szerint egyes létesítmények befejezték a fejlesztési folyamatot, és jelenleg teljes mértékben megfelelnek a közösségi jogszabályoknak. Egyes létesítmények beszüntették azokat a tevékenységeket, amelyek tekintetében átmeneti időszakot biztosítottak számukra. Ezeket a létesítményeket ezért törölni kell az átalakulóban lévő létesítmények jegyzékéből.
(3)
Három húságazati létesítmény jogállása és alacsony kapacitású létesítménnyé történő átminősítése még megbeszélés tárgyát képezi az illetékes cseh hatóságokkal. A helyzet tisztázása érdekében rövid kiegészítő időszakot kell kilátásba helyezni.
(4)
A 2003-as csatlakozási okmány V. mellékletének A. függelékét ezért ennek megfelelően módosítani kell. Az egyértelműség érdekében az említett függeléket új függelékkel kell felváltani.
(5)
Az Élelmiszerlánc- és Állat-egészségügyi Állandó Bizottság tájékoztatást kapott az e határozatban elrendelt intézkedésekről,
ELFOGADTA EZT A HATÁROZATOT:
1. cikk
A 2003-as csatlakozási okmány V. mellékletének A. függeléke helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2006. január 11-én.